Metste

Metste (võru keeles Mõtstõ) on küla Põlva maakonnas Põlva vallas. 

Metste külgneb idas Meemaste ja Rosma külaga, põhjas Puuri külaga, läänes Tännassilmaga, lõunas Laheda valla Pragi ja Mustajõe külaga. Metste küla idapiir kulgeb suuremas osas mööda Orajõge.

Loodus
Külast voolavad läbi Orajõe lisajõed Lepä oja, Tännassilma oja, Helloro oja ja Ost'oja. Küla keskel asub Metste järv. Tänassilma oja kaldal asub looduskaitsealune Metste rändrahn. Külas asub ka Metste ristipuu.

Ajalugu
Metste kuulus Võrumaa Põlva kihelkonda.

Küla lääneosas, Tännassilma oja lõunakaldal asub endine kalmistu, 13.–18. sajandi Lõuna-Eestile omane külakalmistu, mis on arheoloogiamälestisena kantud kultuurimälestiste riiklikku registrisse.Kultuurimälestiste riiklik register. Mälestis Nr 11504. Kalmistu

Tuntud isikuid
Metstes on sündinud kultuuritegelane Jaan Plado. 

Metstes asus külakool, kus aastatel 1902–1909 oli koolmeistriks Jaan Vahtra.Jaan Kappo. Põlva rajoon. Siin- ja sealpool maanteed. Tallinn: Eesti Raamat, 1989, lk 147

Taristu
Küla läbib Meemaste–Tännassilma tee (18151).

Viited

Kategooria:Põlva vald
Kategooria:Põlva maakonna külad